قوشاچای  (Qoşaçay, ) — غربی آذربایجان اوستانی'نین شهرلریندن‌دیر. بو شهر قوشاچای بؤلگه‌سی نین مرکزی دیر. ۱۳۸۵-اینجی گونشلی ایلین نوفوس سایی‌سی اساسیندا بۇ شهرین ۱۱۴٬۱۵۳ نفر اهالیسی وارایمیش. قوشاچای شهری غربی آذربایجان اوستانی نین جنوبی شهرلریندن دیر. بۇ شهر اورمو گؤلونون گونئی قیسمتینده و ایکی جیغاتی چایی و تاتائو چایی چای‌لاری‌نین آراسیندا یئرلشیب‌دیر، بۇ شهرین آدی نین کؤکو دا اونون یئرلشمیش مکانینا عایید اوْلار. میاندوآب کلمه‌سی بۇ شهرین فارسجا اوْلموش موعادیلی‌دیر.